

REPUBLIKA HRVATSKA

KRAPINSKO ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKO VIJEĆE

KLASA: 021-01/20-01/25

UR.BROJ:2197/05-05-20- 2

Veliko Trgovišće, 12.10.2020.g.

Na temelju članka 33. stavka 1. i članka 48. stavka 2. Zakona o komunalnom gospodarstvu („Narodne novine“ broj: 68/18., 110/18.-Odluka US RH i 32/20.) i članka 35. Statuta općine Veliko Trgovišće (“Službeni glasnik Krapinsko-zagorske županije” broj:23/09, 8/13, 6/18, 11/20.-proč.tekst i 17/20.) Općinsko vijeće općine Veliko Trgovišće na 21. sjednici dana 12. listopada 2020. godine donijelo je

**Odluku o izmjenama i dopunama**

**Odluke o komunalnim djelatnostima i načinu obavljanja**

 **na području općine Veliko Trgovišće**

**Članak 1.**

U Odluci o komunalnim djelatnostima i načinu obavljanja na području općine Veliko Trgovišće („Službeni glasnik KZŽ“ broj: 52/A/2018.) u članku 4. stavku prvom iza alineje prve dodaje se druga alineja koja glasi:

 „ upravljanje grobljima na području općine Veliko Trgovišće.“

 Iza stavka prvog dodaje se stavak drugi koji glasi:

 „Upravljanje grobljima u smislu ove Odluke razumijeva dodjelu grobnih mjesta, vođenje politike uređenja, održavanja i rekonstrukcije groblja (promjena površine, razmještaj putova i sl.), utvrđivanje visine i načina naplate grobnih naknada u skladu s uvjetima i mjerilima propisanim odlukom Općinskog vijeća, drugi poslovi utvrđeni zakonom ili općim aktom. „

**Članak 2.**

U članku 5. stavku prvom iza brojke „2.“ stavlja se zarez, briše se slovo „i“ te se iza brojke „3.“ dodaje „ i 4.“

U točki 3. iza riječi „koncesiji“ briše se točka i stavlja zarez.

Iza točke „3.“ dodaje se točka 4. koja glasi:

„4.Vlastiti pogon.“

**Članak 3.**

Iza članka 19. dodaje se

**„VI KOMUNALNE DJELATNOSTI ČIJE SE OBAVLJANJE POVJERAVA VLASTITOM POGONU**

Članak 20.

Vlastitom pogonu općine Veliko Trgovišće kao Upravi groblja u smislu Zakona o grobljima, povjerava se obavljanje komunalne djelatnosti upravljanja grobljima na području općine Veliko Trgovišće.“

**Članak 4.**

 Poglavlje „VI PRIJELAZNE I ZAVRŠNE ODREDBE“ postaje poglavlje „VII PRIJELAZNE I ZAVRŠNE ODREDBE“ a članci 20.-22. postaju članci 21.-23.

**Članak 5.**

 Ova Odluka stupa na snagu osmog dana od dana objave u Službenom glasniku “Krapinsko – zagorske županije”.

 PREDSJEDNIK

 OPĆINSKOG VIJEĆA

 Zlatko Žeinsksi,dipl.oec.